UZNESENIE VLÁDY SLOVENSKEJ REPUBLIKY
č. 
z  
k „Správe o skúsenostiach s výročnými správami a verejnými odpočtami rozpočtových organizácií a príspevkových organizácií v pôsobnosti ústredných orgánov štátnej správy “

Číslo materiálu:		
Predkladateľ:	podpredseda vlády I.Mikloš	
Vláda
A.	schvaľuje
A.1.	Správu o skúsenostiach s výročnými správami a verejnými odpočtami rozpočtových organizácií a príspevkových organizácií v pôsobnosti ústredných orgánov štátnej správy (ďalej len Správa).
B.	zrušuje
B.1.	uznesenie vlády SR č. 29/2001 zo 17.1.2001 k Návrhu opatrení pre ústredné orgány štátnej správy a rozpočtové a príspevkové organizácie v ich pôsobnosti na vypracovanie výročných správ a verejných odpočtov ich činnosti v súlade s dokumentom Audit (ďalej len Návrh opatrení).
C.	ukladá
ministrom a vedúcim ostatných ústredných orgánov štátnej správy

C.1.	zabezpečiť vypracovanie výročných správ podľa štruktúry uvedenej v Prílohe 1 Správy 
Termín: od 1. 2. 2002 do 30. 4. 2002 a v rovnakom období v každom nasledujúcom roku
C.2.	zabezpečiť publikovanie výročných správ rozpočtových organizácií a príspevkových organizácií v ich pôsobnosti  na internetovej stránke ústredného orgánu štátnej správy a internetovej stránke rozpočtových organizácií alebo príspevkových organizácií v ich pôsobnosti v prípade, že také stránky existujú
Termín: od 1. 2. 2002 do 15. 5. 2002 a v rovnakom období v každom nasledujúcom roku
C.3.	poskytnúť údaje v štruktúre uvedenej v prílohách Správy vedúcemu Úradu vlády SR na vytvorenie spoločného registra výročných správ a termínov verejných odpočtov na internetovej stránke Úradu vlády SR
Termín: v deň zverejnenia výročnej správy podľa bodu C.2.
C.4.	zabezpečiť uskutočnenie verejných odpočtov za všetky rozpočtové organizácie a príspevkové organizácie v ich pôsobnosti podľa Prílohy 2 Správy
Termín: od 15. 2. 2002 do 31. 5. 2002 a v rovnakom období v každom nasledujúcom roku
C.5.	zverejniť termín verejného odpočtu za každú organizáciu podľa bodu C.4. v súlade s Prílohou 2 Správy
Termín: od 1. 2. 2002 do 15. 5. 2002 a v rovnakom období v každom nasledujúcom roku

vedúcemu Úradu vlády SR

C.6.	v spolupráci s ministrami a vedúcimi ostatných ústredných orgánov štátnej správy zabezpečiť po poskytnutí údajov podľa bodu C.3 publikovanie spoločného registra výročných správ a termínov verejných odpočtov na internetovej stránke Úradu vlády SR s aktívnymi prepojeniami (odkazmi) na stránky príslušných ministerstiev a ostatných ústredných orgánov štátnej správy podľa štruktúry uvedenej v Prílohe 2 Správy
Termín: od 1. 2. 2002 a od 1. 2. v každom nasledujúcom roku
C.7.	zabezpečiť udržiavanie a aktualizáciu spoločného registra výročných správ a termínov verejných odpočtov na internetovej stránke Úradu vlády SR 
Termín: priebežne od 1. 2. 2002

podpredsedovi vlády pre ekonomiku
C.8.	predložiť na rokovanie vlády SR návrh opatrení pre vypracovanie výročných správ a verejných odpočtov jednotlivými ústrednými orgánmi štátnej správy
Termín: do 30.4.2002

Vykonajú: 

podpredseda vlády pre ekonomiku
ministri
vedúci ostatných ústredných orgánov štátnej správy